আয়লা (চলচ্চিত্র)

আয়লা (তুর্কি: Ayla) হচ্ছে ২০১৭ সালে নির্মিত, চান উল্‌কায় (Can Ulkay) পরিচালিত একটি তুর্কি চলচ্চিত্র। ৯০তম অ্যাকাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়নপ্রত্যাশী হিসেবে তুরস্ক থেকে এই ছায়াছবিটি জমা দেওয়া হয়; তবে তা চূড়ান্ত তালিকার জন্য নির্বাচিত হয়নি। ১৯৫০ সালে উত্তর কোরিয়া যখন দক্ষিণ কোরিয়ায় আক্রমণ করে, তখন জাতিসংঘের আহবানে সাড়া দিয়ে তুরস্ক সেখানে তাদের একটি সৈন্যদল পাঠায়। ঐ সৈন্যদলের এক সৈনিক, সার্জেন্ট সুলেইমান, এক কন্যাশিশুকে খুঁজে পান, যার বাবা-মা রাতের বেলা রণাঙ্গনে নিহত হয়। ঠাণ্ডায় জমে মৃতপ্রায় ঐ বাচ্চা মেয়েটিকে প্রাণে বাঁচায় সুলেইমান; আর তার ডাকনাম দেয় আয়লা, কেননা সে মেয়েটিকে চাঁদের আলোতে খুঁজে পেয়েছিল (তুর্কি ভাষায়, আয়লা/আইলা নাম দ্বারা চাঁদের চারপাশের আলোর বলয় বা আলোকচ্ছটা বোঝায়)। দু'জনের মাঝে ভাষাগত ব্যবধান থাকা স্বত্বেও তাদের মধ্যে একটি বন্ধন গড়ে ওঠে, কিন্তু তা ছিন্ন হয়ে যায় যখন সুলেইমানের দেশে ফিরে যাওয়ার সময় হয়। সুলেইমান (বৃদ্ধ) - চেতিন তেকিন্দর (Çetin Tekindor) সুলেইমান (যুবক) - ইসমাইল হাচোলু (İsmail Hacıoğlu) আয়লা (প্রাপ্তবয়স্ক) - লি কিয়ুং জিন (Lee Kyung-jin) আয়লা (শিশু) - কিম সিওল (Kim Seol) আলী - আলি আতায় (Ali Atay) নুরান - দামলা সোনমেয (Damla Sönmez) লেফটেন্যান্ট মেসুত - মুরাত ইলদিরিম (Murat Yıldırım) মেরিলিন মনরো - ক্লডিয়া ভ্যান এটেন (Claudia van Etten) মেজর জেনারেল কোল্টার - এরিক রবার্টস (Eric Roberts) ১৯৫০ সালে শুরু হওয়া কোরীয় যুদ্ধ চলাকালে সংঘটিত একটি বাস্তব ঘটনা অবলম্বনে নির্মিত এই ছবিটির চলচ্চিত্রায়ণ শুরু হয় ২০১৬ সালে।[তথ্যসূত্র প্রয়োজন] কিম ইউন-জা এবং সুলেইমান দিলবির্‌লি এর জীবনের সত্য ঘটনা অবলম্বনে নির্মিত হয়েছে আয়লা। বাস্তব জীবনে তাদের পুনর্মিলন নিয়ে মুন্‌হা ব্রডকাস্টিং করপোরেশন এর কোর আয়লা নামক একটি তথ্যচিত্র-ও রয়েছে। ২০১৬ সালে দক্ষিণ কোরিয়ায় অনুষ্ঠিত কুশীলব নির্বাচন প্রক্রিয়ার মাধ্যমে, শিশুশিল্পী কিম সিওল, যে এর আগে দক্ষিণ কোরিয়া'র জনপ্রিয় টেলিভিশন সিরিজ রিপ্লাই ১৯৮৮ (কোরীয়: 응답하라) জিন-জু এর ভূমিকায় অভিনয় করেছিল, তাকে শিশু আয়লার ভূমিকায় অভিনয়ের জন্য বেছে নেওয়া হয়। শিশু আয়লা'র মায়ের ভূমিকায় অভিনয় করেন অভিনেত্রী কো ইউন-মিন। চলচ্চিত্রটি নির্মাণে আর্থিক পৃষ্ঠপোষকতা করে টার্কিশ এয়ারলাইন্স, এবং তুরস্কের সংস্কৃতি ও পর্যটন মন্ত্রণালয়-ও এতে সহায়তা প্রদান করে। তুরস্কেই চলচ্চিত্রায়ণের অধিকাংশ কাজ করা হয়। তুরস্কে চলচ্চিত্র ধারণের কাজ শেষ হয় জুন ২০১৭ তে। ১১ সেপ্টেম্বর ২০১৭ সালে, টরন্টো আন্তর্জাতিক চলচ্চিত্র উৎসবে ছবিটির উদ্বোধনী প্রদর্শনী করা হয়।[তথ্যসূত্র প্রয়োজন] ২৭ অক্টোবর ২০১৭ তারিখে ছবিটি তুরস্কে, এবং ২১ জুন ২০১৮ তারিখে দক্ষিণ কোরিয়ায় মুক্তিলাভ করে। ৯০তম অ্যাকাডেমি পুরস্কারের জন্য শ্রেষ্ঠ বিদেশি ভাষার চলচ্চিত্র বিভাগে জমা দেওয়া চলচ্চিত্র অ্যাকাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়নের জন্য তুরস্কের নিবেদন "Ayla"। Box Office Mojo। সংগ্রহের তারিখ ১৩ নভেম্বর ২০১৭।  "Ayla"। The Numbers। সংগ্রহের তারিখ ২৩ ডিসেম্বর ২০১৭।  "Türkiye'nin Oscar adayı belli oldu"। Hürriyet Daily News। ২৪ আগস্ট ২০১৭। সংগ্রহের তারিখ ২৪ আগস্ট ২০১৭।  Holdsworth, Nick (২৫ আগস্ট ২০১৭)। "Oscars: Turkey Selects 'Ayla: The Daughter of War' for Foreign-Language Category"। The Hollywood Reporter। সংগ্রহের তারিখ ২৫ আগস্ট ২০১৭।  Betul, Sinem (২ মে ২০১৭)। "'Ayla,' a movie based on a heart-breaking 65-year-old real-life story"। korea.net। সংগ্রহের তারিখ ২৭ আগস্ট ২০১৭।  Mitchell, Robert (২৫ আগস্ট ২০১৭)। "Turkey Selects True-Life Drama 'Ayla' as Foreign-Language Oscar Entry"। Variety। সংগ্রহের তারিখ ২৭ আগস্ট ২০১৭।  'MBC 스페셜' 한국전쟁 고아소녀 아일라(김은자), 60년 만에 만난 터키 아버지와 눈물의 포옹 [MBC Special: Korean War orphan Ayla (Kim Eun-ja) meets with Turkish father after sixty years in tear-filled scene]। Busan Ilbo। ৬ মার্চ ২০১৭। সংগ্রহের তারিখ ২৭ আগস্ট ২০১৭।  '응팔' 진주 김설, 한국-터키 합작영화 ‘아일라’ 주연 발탁 [Kim Seol, who played Jin-ju in 'Reply 1988', chosen for role in South Korea–Turkey joint production 'Ayla']। Newsen। ২৩ নভেম্বর ২০১৬। সংগ্রহের তারিখ ২৭ আগস্ট ২০১৭।  고은민, 한국*터키 합작영화 '아일라'출연…터키 현지촬영 완료 [Ko Eun-min appears in Turkish joint production 'Ayla'; local filming in Turkey complete]। Korea Economic Daily Television। ৪ জুলাই ২০১৭। সংগ্রহের তারিখ ২৭ আগস্ট ২০১৭।  "Ayla: The Daughter of War (2017) - IMDb"।  দাপ্তরিক ওয়েবসাইট ইন্টারনেট মুভি ডেটাবেজে Ayla: The Daughter of War (ইংরেজি) রটেন টম্যাটোসে আয়লা (ইংরেজি)